recursal/SuperWikiNEXT-32B huggingface dataset:
Η **Τσιλέρ Ιλχάν** είναι Τουρκάλα συγγραφέας και εκδότρια.

Βιογραφία
---------

Η Τσιλέρ Ιλχάν έχει γεννηθεί το 1972 και έχει σπουδάσει πολιτικές επιστήμες και διεθνείς σχέσεις στο πανεπιστήμιο Μπογάζιτσι στην Κωνσταντινούπολη και διοίκηση ξενοδοχείων στην Ελβετία. Στη διάρκεια της ζωής της μέχρι σήμερα έχει εργαστεί κατά περιόδους άλλοτε ως ξενοδόχος, άλλοτε ως συγγραφέας και άλλοτε ως εκδότρια. Από νεαρή ηλικία ασχολήθηκε ως συγγραφέας. Το 1993 πήρε το βραβείο Αξιοσημείωτων Διηγημάτων Γιασάρ Ναμπί. Το πρώτο της βιβλίο *Rüya Tacirleri Odası* (Δωμάτιο των Ονείρων των Εμπόρων) (Απρίλιος 2006) είναι μια συλλογή διηγημάτων, τα οποία συνδέονται μεταξύ τους, γιατί το καθένα έχει κάποιες νύξεις για τα υπόλοιπα διηγήματα.Έχει γράψει άρθρα, κριτικές βιβλίων, ταξιδιωτικές εντυπώσεις και μεταφράσεις, που έχουν δημοσιευθεί σε διάφορα περιοδικά και εφημερίδες. Είναι αρχισυντάκτης του Condé Nast Traveller Turkey.

Το δεύτερο βιβλίο της *Sürgün* (Εξορία) (Μάρτιος 2010) έλαβε το βραβείο Λογοτεχνίας της Ευρωπαϊκής Ένωσης το 2011 και έχει πουλήσει σε 27 χώρες μεταξύ των οποίων είναι η Γαλλία, η Ιταλία, η Ολλανδία και το Ηνωμένο Βασίλειο. Αποτελείται από αλληλένδετες ιστορίες με ποικίλη θεματολογία, όπως η εισβολή στο Ιράκ, οι γυναίκες από το Μπάτμαν, η αδικία, ο θάνατος, εγκλήματα τιμής, η τρομοκρατία, ο βιασμός, η αποξένωση από την οικογένεια και την κοινότητα.Οι ιστορίες στο βιβλίο *Εξορία* είναι μονόλογοι αληθινών και φανταστικών χαρακτήρων.Το βιβλίο χωρίζεται σε πέντε τμήματα: «Εξορία», «Έγκλημα», «Εκδίκηση», «Κραυγή», και «Επιστροφή». Κάθε ιστορία διακρίνεται για την απλότητα και την αμεσότητά της. Κάποιες ιστορίες είναι πολύ μικρές και εκτείνονται σε μία ή δύο σελίδες.

Η Τσιλέρ Ιλχάν είναι μέλος του Τουρκικού και του Ολλανδικού παραρτήματος του PEN, ενός διεθνούς οργανισμού συγγραφέων, που ασχολείται με συγγραφείς και δημοσιογράφους, που αντιμετωπίζουν προβλήματα διώξεων, καταπίεσης και είναι υπέρμαχος του δικαιώματος της ελευθερίας της έκφρασης.

Παραπομπές
----------

1. ↑  *CONOR.SI*. 295650403. Ανακτήθηκε στις 9  Οκτωβρίου 2017.
2. ↑  vrouwenbibliotheek.nl/2018/02/02/verbannen-door-ciler-ilhan/.
3. ↑  plus.si.cobiss.net/opac7/conor/295650403.
4. ↑  *Czech National Authority Database*. kv2015877058. Ανακτήθηκε στις 1  Μαρτίου 2022.
5. ↑  www.euprizeliterature.eu/authors/%C3%A7iler-ilhan. Ανακτήθηκε στις 19  Δεκεμβρίου 2019.
6. 1 2 3  *www.turkuaz.global*. Ανακτήθηκε στις 4 Μαΐου 2021.  Missing or empty `|title=` (βοήθεια)
7. 1 2  «Çiler İlhan | EU Prize for Literature». *www.euprizeliterature.eu*. Αρχειοθετήθηκε από το πρωτότυπο στις 15 Μαΐου 2021. Ανακτήθηκε στις 4 Μαΐου 2021.
8. 1 2  «Ciler Ilhan». *Writers Unlimited* (στα Αγγλικά). Ανακτήθηκε στις 4 Μαΐου 2021.
9. ↑  «'Exile' by Çiler İlhan». *Hürriyet Daily News* (στα Αγγλικά). Ανακτήθηκε στις 4 Μαΐου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316390975
* LCCN: no2015070497
* ISNI: 0000 0004 5002 7754
* GND: 1084168464
* SUDOC: 193439441
* BNF: cb17057955m (data)
* NKC: kv2015877058

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τουρκία
 |

 |
Συντεταγμένες: 9°39′32.04″S 20°23′36.24″E﻿ / ﻿9.6589000°S 20.3934000°E﻿ / -9.6589000; 20.3934000

Το **Σαουρίμο** (πορτογαλικά: Saurimo‎), παλαιότερα γνωστό ως **Ενρίκε ντε Καρβάλιο** (Henrique de Carvalho), είναι πόλη στην Ανγκόλα, πρωτεύουσα της επαρχίας Λούντα Σουλ. Το Σαουρίμο έχει πληθυσμό 393.000 κατοίκους (2014). Ο πληθυσμός αυξήθηκε ως αποτέλεσμα των μεταναστών που εγκαταστάθηκαν στην πόλη κατά την εμφύλια σύγκρουση.

Ιστορικά στοιχεία
-----------------

Παλαιότερα η πόλη ήταν γνωστή ως Ενρίκε Ντε Καρβάλιο, προς τιμήν του Πορτογάλου εξερευνητή που επισκέφθηκε την περιοχή το 1884 και ήλθε σε επικοινωνία με τους γηγενείς, και ιστορικά ισχυρούς, ανθρώπους της φυλής Λούντα.

Γεωγραφία
---------

Η πόλη βρίσκεται στη βορειοανατολική Ανγκόλα σε υψόμετρο 1.081 μ. πάνω από την επιφάνεια της θάλασσας. Είναι πόλη οχυρό και το κέντρο της τοπικής αγοράς.

Οικονομία
---------

Οι κύριες οικονομικές δραστηριότητες σήμερα είναι η γεωργία και τα διαμάντια.

Τα κύρια τρόφιμα είναι η μανιόκα, το καλαμπόκι, η γλυκοπατάτα και το γιαμ.

Άλλες δραστηριότητες είναι οι χειροτεχνίες, το ψάρεμα και τα διαμάντια.

Παραπομπές
----------

1. ↑  «Angola: Provinces, Major Cities, Urban Localities & Urban Agglomerations - Population Statistics, Maps, Charts, Weather and Web Information». *www.citypopulation.de*. Ανακτήθηκε στις 21 Νοεμβρίου 2020.
2. 1 2  «Saurimo | Angola». *Encyclopedia Britannica* (στα Αγγλικά). Ανακτήθηκε στις 21 Νοεμβρίου 2020.
Η **σαουδική γαζέλα** (*Gazella saudiya*) είναι ένα εξαφανισμένο είδος γαζέλας που κάποτε βρισκόταν στην Αραβική Χερσόνησο. Η εξαφάνισή της οφείλεται στο κυνήγι ανθρώπων στον τόπο της. Ανακοινώθηκε ότι εξαφανίστηκε το 2008, αλλά είναι πιθανό να είχε εξαφανιστεί πριν από τότε.

Κατανομή και οικότοπος
----------------------

Η σαουδική γαζέλα έζησε κάποτε σε πετρώδεις και αμμώδεις πεδιάδες με ακακίες στη βόρεια και δυτική Αραβική Χερσόνησο από το Κουβέιτ έως την Υεμένη, με τα περισσότερα από τα αρχεία να προέρχονται από τη δυτική Σαουδική Αραβία. Βρέθηκε μεμονωμένα ή σε ομάδες έως και 20 ζώων.

Ταξινόμηση
----------

Η σαουδική γαζέλα θεωρήθηκε στο παρελθόν ως υποείδος της γαζέλας ντόρκας, γι' αυτό η πληθυσμιακή μείωση και η εξαφάνισή της έλαβε τόσο λίγη προσοχή από τους οικολόγους. Πρόσφατες γενετικές μελέτες υποστηρίζουν τη θέση της ως ξεχωριστό είδος. Εκτός από τις γενετικές διαφορές, η σαουδική γαζέλα είχε επίσης κοντύτερα πόδια από την γαζέλα ντόρκας και είχε πιο ανοιχτό χρώμα.

Μείωση και εξαφάνιση
--------------------

Το είδος ήταν πάντα σπάνιο και παρακμάζον λόγω του υπερβολικού κυνηγιού. Δεν έχει παρατηρηθεί για μερικές δεκαετίες και κηρύχθηκε εξαφανισθέν στη φύση το 1980. Πρόσφατη γενετική ανάλυση όλων των αναφερόμενων δειγμάτων της σαουδικής γαζέλας σε συλλογές συλλεκτών έδειξε ότι αυτά αντιπροσωπεύουν διαφορετικά είδη ή υβρίδια. Παρά τις συχνές έρευνες που προσπαθούν να βρουν αγνές σαουδικές γαζέλες στην άγρια φύση και σε ιδιόκτητες, δεν έχουν βρεθεί στοιχεία για επιζώντες. Η σαουδική γαζέλα κηρύχθηκε επίσημα εξαφανισμένη από την Διεθνής Ένωση Προστασίας της Φύσης το 2008.

Δείτε επίσης
------------

* Αραβική στρουθοκάμηλος
* Αραβική γαζέλα

Παραπομπές
----------

1. 1 2 3 4  IUCN SSC Antelope Specialist Group (2008). "*Gazella saudiya*". *Κόκκινος κατάλογος της IUCN*. **2008**. Ανακτήθηκε στις 5 Ιανουαρίου 2009.CS1 maint: ref=harv (link)
2. ↑  The Extinction Website - Species Info - Saudi Gazelle
3. ↑  Hammond, Robert L.; Macasero, William; Flores, Benito; Mohammed, Osama B.; Wacher, Tim & Bruford, Michael W. (2001). "Phylogenetic Reanalysis of the Saudi Gazelle and Its Implications for Conservation". *Conservation Biology*. **15** (4): 1123-1133.

Εξωτερικοί σύνδεσμοι
--------------------

* The Extinction Website - Πληροφορίες για είδη - Σαουδική Γαζέλα
Η **υπεύθυνη δήλωση** είναι δήλωση προς δημόσια αρχή για κάποιο γεγονός ή στοιχείο, το οποίο δεν προκύπτει από το δελτίο αστυνομικής ταυτότητας του ενδιαφερομένου. Με τη δήλωση αυτή το γεγονός ή το στοιχείο αυτό θεωρείται ότι έχει αποδειχθεί. Συνήθως χρησιμοποιείται για γεγονότα, των οποίων η απόδειξη είναι δύσκολη έως αδύνατη με άλλον τρόπο (π.χ. κλοπή ή απώλεια αντικειμένου), μπορεί όμως και να χρησιμοποιηθεί για διευκόλυνση του πολίτη (σύνταξη υπεύθυνης δήλωσης αντί για την υποβολή σειράς δικαιολογητικών). Μπορεί να είναι αυτοτελής ή ενσωματωμένη σε άλλο έντυπο που απευθύνεται στην αρχή αυτήν.

Την ευθύνη για την αλήθεια των γεγονότων που αναφέρονται στην υπεύθυνη δήλωση φέρει αυτός που την υπογράφει και η δημόσια αρχή επιτρέπεται να διασταυρώσει το περιεχόμενό της. Η ψευδής δήλωση ή η απόκρυψη αληθινών γεγονότων με υπεύθυνη δήλωση αποτελεί ποινικό αδίκημα. Αν η ψευδής δήλωση έγινε με σκοπό τον προσπορισμό περιουσιακού οφέλους πάνω από ένα ποσό, η πράξη θεωρείται κακούργημα. Ποινικό αδίκημα διαπράττει και ο δημόσιος υπάλληλος, ο οποίος εν γνώσει του παραλείπει την άμεση καταμήνυση ψευδούς ή αναληθούς υπεύθυνης δήλωσης.

Στο παρελθόν η υπεύθυνη δήλωση ενώπιον δημόσιας αρχής ρυθμιζόταν από το νομοθετικό διάταγμα 105/1969, γι' αυτό και έχει καθιερωθεί η έκφραση **«υπεύθυνη δήλωση του νόμου 105»**. Σήμερα ρυθμίζεται από το άρθρο 8 του ν. 1599/1986 όπως έχει στο μεσοδιάστημα τροποποιηθεί.

Ως το 2001 η υπεύθυνη δήλωση έπρεπε να συνταχθεί σε ειδικό έγγραφο και να καταβληθεί τέλος χαρτοσήμου. Το 2001 καταργήθηκε το τέλος χαρτοσήμου στην υπεύθυνη δήλωση. Υπουργική απόφαση ορίζει ποια στοιχεία οφείλει να περιέχει κάθε υπεύθυνη δήλωση. Η κάθε δημόσια αρχή οφείλει να διαθέτει δωρεάν τα σχετικά έντυπα στους πολίτες για υπεύθυνες δηλώσεις που απευθύνονται σε αυτήν.

Εξωτερικοί σύνδεσμοι
--------------------

* Κατάλογος εντύπων σε ηλεκτρονική μορφή
* Έντυπα Υπεύθυνης Δήλωσης και συναφής νομοθεσία
Κυπριακή σεφταλιά Κυπριακή σεφταλιά
Η **σεφταλιά** ή **σιεφταλιά** (ΔΦΑ: /ʃeftaˈʎːa/) είναι ένα δημοφιλές παραδοσιακό κυπριακό φαγητό. Αν και έχουν πολλές ομοιότητες με τα γαλλικά *crépinette* (η χρονική περίοδος της ονομασίας τους τοποθετείται γύρω στο δεύτερο μισό του 13ου αιώνα), ωστόσο, δεν υπάρχουν καθόλου ιστορικές πηγές ή αναφορές, εάν οι σεφταλιές εισήχθηκαν στην Κύπρο από τους Φράγκους (13ος - 15ος αιώνας).

Αποτελείται από μείγμα χοιρινού κιμά, ψιλοκομμένου κρεμμυδιού, μαϊντανού, κανέλας, αλατιού, κύμινου (κυπρ.: *αρτυσιά*) και μαύρου πιπεριού. Κάποιες παραλλαγές θέλουν να προσθέτουν και άλλα καρυκεύματα, όπως δυόσμο ή ακόμη ψίχα από βρεγμένο ψωμί και λίγο ελαιόλαδο. Ένα γεμάτο κουτάλι της σούπας από το μείγμα τυλίγεται σε αρνίσια μπόλια (κυπρ.: *πάννα*), περνιέται έπειτα σε σιδερένια μακριά καλαμάκια (κυπρ.: *σμίλες*) και ψήνεται στα κάρβουνα. Τυγχάνει της ίδιας μεταχείρισης με τα σουβλάκια, αφού όταν ψηθούν, τότε μπαίνουν σε ζεστή κυπριακή πίτα μαζί με κομμένη ντομάτα, αγγουράκι, κρεμμύδι, λεπτοκομμένο λάχανο (κυπρ.: *κραμπί*) και μαϊντανό. Απαραίτητα στην πίτα τοποθετείται και μισό λεμόνι. Είναι πάρα πολύ διαδεδομένο να σερβίρονται μαζί με τα σουβλάκια, οπότε η παραγγελία σε αυτή την περίπτωση παίρνει το όνομα «μιξ» (ανάμεικτα).

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σεφταλιά**  |
Η **Υπηρεσία Πληροφοριών Εξωτερικού του Καζακστάν** (καζακικά: Қазақстан Республикасының «Сырбар» сыртқы барлау қызметі *"Syrbar" syrtky barlau kyzmeti* ή απλά **Σιρμπάρ**) είναι η κύρια εξωτερική υπηρεσία πληροφοριών του Καζακστάν. Η Σιρμπάρείναι ο διάδοχος του τμήματος Μπαρλάου της Εθνικής Επιτροπής Ασφαλείας της Δημοκρατίας του Καζακστάν από τον Φεβρουάριο του 2009.

Συνεργασία με ξένες υπηρεσίες πληροφοριών
-----------------------------------------

Μια συμφωνία για την συνεργασία νοημοσύνης μεταξύ των ΗΠΑ και του Καζακστάν υπεγράφη το 2010. Αυτή η μυστική συμφωνία θα καλύπτει τη συνεργασία της CIA με την Υπηρεσία Πληροφοριών του Καζακσστάν.

Διευθυντές
----------

* Αμανζόλ Ζανκουλίγιεφ (από τον Φεβρουάριο του 2009)

Δείτε επίσης
------------

* Υπηρεσία Πληροφοριών Εξωτερικού (Ρωσία)
* KGB

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 160815167
* ISNI: 0000 0001 2243 4369

 |

 |
National Wealth Fund, 2008-2017
Το **Ρωσικό Ταμείο Εθνικού Πλούτου** (ρωσικά: Фонд национального благосостояния России‎) είναι το ταμείο κρατικών επενδύσεων της Ρωσίας. Δημιουργήθηκε μετά την κατάτμηση του Ταμείου Σταθεροποίησης της Ρωσικής Ομοσπονδίας σε δύο χωριστά επενδυτικά ταμεία στις 30 Ιανουαρίου 2008. Τα δύο ταμεία είναι το Ταμείο Αποθεμάτων, το οποίο επενδύεται στο εξωτερικό σε τίτλους χαμηλής απόδοσης και χρησιμοποιείται όταν μειώνονται τα εισοδήματα πετρελαίου και φυσικού αερίου και το Εθνικό Ταμείο Πλούτου, το οποίο επενδύει σε πιο επικίνδυνα οχήματα με υψηλότερη απόδοση, καθώς και τις δαπάνες του ομοσπονδιακού προϋπολογισμού. Το Ταμείο Αποθεμάτων έλαβε 125 δισεκατομμύρια δολάρια και το Εθνικό Ταμείο Πλούτου έλαβε 32 δισεκατομμύρια δολάρια. Το ταμείο ελέγχεται από το Υπουργείο Οικονομικών. Μία από τις κύριες αρμοδιότητες του ταμείου είναι η στήριξη του ρωσικού συνταξιοδοτικού συστήματος. 

Το Εθνικό Ταμείο Πλούτου θα λάβει κονδύλια από τις αποδόσεις των επενδύσεων ή τυχόν επιπλέον κεφάλαια που παράγει το Ταμείο Αποθεμάτων. Το Ταμείο Αποθεμάτων καλύπτεται από το 10% του ρωσικού ΑΕΠ και κάθε κεφάλαιο που θα χορηγηθεί στο Ταμείο Πλούτου από τις αποδόσεις των επενδύσεων ή από τα πλεονάζοντα κεφάλαια που παράγει το Ταμείο Αποθεμάτων. Το ταμείο έχει επίσης συσσωρεύσει 72,71 δις δολάρια (από την 1η Σεπτεμβρίου 2016) από φόρους και δασμούς που εισπράττει για την παραγωγή και την εξαγωγή πετρελαίου και φυσικού αερίου. 

Σύμφωνα με το Ρωσικό Υπουργείο Οικονομικών, τα εξωτερικά χρεόγραφα που μπορεί να επενδύσει το αμοιβαίο κεφάλαιο πρέπει να έχουν ονομαστική αξία AA ή υψηλότερη από την Fitch ή την Standard & Poor's ή αξιολόγηση Aa3 από την Moody's. Παρ 'όλα αυτά, το ταμείο συμφώνησε να αγοράσει (στις 17 Δεκεμβρίου 2013) 15 δισεκατομμύρια δολάρια ουκρανικών ευρωομολόγων, παρά το γεγονός ότι η Ουκρανία είχε χαμηλότερες πιστοληπτικές αξιολογήσεις την εποχή εκείνη.

Έχει προταθεί ότι το ταμείο έθεσε μερικά από τα αποθέματά του σε έργα υποδομής στη Ρωσία, ώστε να μπορεί να δώσει ώθηση στον αργό εκσυγχρονισμό των υποδομών του σε μια εποχή ανεπιθύμητων επενδύσεων. Αλλά από τις 18 Δεκεμβρίου 2013 αυτό δεν συνέβη

Το Ρωσικό Ταμείο Εθνικού Πλούτου συγχωνεύθηκε το 2017 με τα υπόλοιπα κρατικά αποθεματικά ταμεία της Ρωσίας.Το Ταμείο Αποθεμάτων δημιουργήθηκε επί σειρά ετών με κέρδη από τις εξαγωγές πετρελαίου αλλά, εν μέσω χαμηλών τιμών πετρελαίου, αδειάζονταν μέχρι τα τέλη του 2017 και έπαψαν να υπάρχουν.
**Δύο εραστές**, Κατσουσίκα Χοκουσάι, περίπου 1815
**Σούνγκα** (春画) είναι ένας Ιαπωνικός όρος για τις εικόνες ερωτικών περιπτύξεων. Η τέχνη αυτή έχει τις ρίζες της στην Κίνα.
Οι περισσότερες εικόνες σούνγκα είναι τύπου ουκίγιο-ε, σχεδιασμένες σε ξυλογραφία. Παρότι είναι εξαιρετικά σπάνιες υπάρχουν εικόνες σούνγκα που προηγούνται του κινήματος τέχνης ουκίγιο-ε .
Η λέξη σούνγκα σημαίνει στα Ιαπωνικά *Εικόνα της Άνοιξης*. Η Άνοιξη είναι ένας κοινός ευφημισμός για τον έρωτα στην Ιαπωνική κουλτούρα. 
Το καλλιτεχνικό ρεύμα ουκίγιο-ε επιδίωκε να ιδανικοποιήσει την καθημερινή σύγχρονη Γιαπωνέζική ζωή. Οι εικόνες σούνγκα της περιόδου Έντο επιδίωκαν να εκφράσουν τις σεξουαλικές ανάγκες των αστών σε όλες τις πιθανές μορφές. Απεικόνιζαν ετεροφυλοφιλικό και ομοφυλοφιλικό έρωτα, νεόυς και ηλικιωμένους εραστές, όπως επίσης και κάθε μορφή φετίχ. Την περίοδο Έντο οι σούνγκα επολαμβάνονταν από πλούσιους και φτωχούς, ιδιαίτερα από τη μεσαία τάξη τσόνιν και παρότι δεν είχαν την ευμένεια των κυβερνώντων σογκούν δεν θεωρούταν ταμπού και δεν στιγματιζαν τους κατόχους των. Σχεδόν όλοι οι μεγάλοι καλλιτέχνες ουκίγιο-ε σε κάποια φάση της καριέρας τους δημιούργησαν αφίσες σούνγκα, γεγονός που δεν κηλίδωσε καθόλου την φήμη τους.

Σημαντικοί καλλιτέχνες Σούνγκα
------------------------------

* Χισικάγουα Μορονόμπου
* Κατσουσίκα Χοκουσάι
* Μιγιαγκάουα Ισσό
* Γιαναγκάουα Σιγκενόμπου
* Κιταγκάουα Ουταμάρο
* Τσομπούν Σαέσι
* Τομιόκα Εϊσέν
* Σουζούκι Χαρουνόμπου

Ταξινόμηση του είδους ζωγραφικής σούνγκα
----------------------------------------

Υπάρχει μια χρόνια διαμάχη μεταξύ των αναλυτών τέχνης, γύρω από την καλλιτεχνική ταξινόμηση του είδους Σούνγκα. Κάποιοι ισχυρίζονται ότι η ερωτική φύση των παραστάσεων κατατάσσει το είδος αυτό ζωγραφικής στην πορνογραφία ενώ άλλοι ισχυρίζονται ότι αποτελεί αναπόσπαστο τμήμα του καλλιτεχνικού ρεύματος ουκίγιο-ε και ότι δημιουργούταν από τους ίδιους καλλιτέχνες. Σε αντιδιαστολή με τις σούνγα, οι εικόνες Μπιτζίνγκα περιείχαν εικόνες γυναικών ενδεδυμένες σε παραδοσιακές Ιαπωνικές ενδυμασίες, σε μη ερωτικής φύσεως στάσεις και δεν θα πρέπει να συγχύζονται με τις εικόνες σούνγκα.

Εικόνες
-------

* Ένας νεαρός με δυτικού τύπου κούρεμα συνουσιάζεται με μια νεαρή ΓιαπωνέζαΈνας νεαρός με δυτικού τύπου κούρεμα συνουσιάζεται με μια νεαρή Γιαπωνέζα
* Περασμένες Ανοίξεις**Περασμένες Ανοίξεις**
* Το όνειρο της γυναίκας του ψαρά**Το όνειρο της γυναίκας του ψαρά**
* Εικόνα σούνγκα των αρχών του 19ου αιώνα (1810-1830)Εικόνα σούνγκα των αρχών του 19ου αιώνα (1810-1830)

Δείτε επίσης
------------

* Ουκίγιο-ε
* Νισίκι-ε
* Σχολή Ουταγκάουα
* Κουνισάντα

Αναφορές
--------

1. ↑  *Forbidden Images - Erotic art from Japan's Edo Period* (στα Finnish). Helsinki, Finland: Helsinki City Art Museum. 2002. σελίδες 23–28. ISBN 9-5189-6553-6. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Η παράδοση των Ιαπωνικών αφισών Σούνγκα
* Έκθεση Ομοφυλοφιλικού Σούνγκα
* Erotica: Ιαπωνικό Σούνγκα
Το **Προοδευτικό Κόμμα** ήταν μια ομάδα από μετριοπαθείς Ρώσους φιλελεύθερους που οργανώθηκε το 1908· είχε 28 βουλευτές στην Τρίτη Δούμα και 48 στην Τέταρτη. Τα πιο σημαντικά μέλη του ήταν ο Ιβάν Νικολάεβιτς Εφρέμοφ, ο Αλεξάντρ Κονοβάλοφ, και ο Πάβελ Ριαμπουσίνσκι. Στις τελευταίες δύο Δούμες οι Προοδευτικοί μπήκαν σε συνασπισμό με τους Συνταγματικούς Δημοκράτες (Καντέτ), και στην Τέταρτη Δούμα ήταν μέρος του Προοδευτικού Μπλοκ. Μετά την Φεβρουαριανή Επανάσταση ο Εφρέμοφ και ο Κονοβάλοφ μπήκαν στην Προσωρινή Κυβέρνηση.

Πηγές
-----

* Michael T. Florinsky (ed.), McGraw-Hill Encyclopedia of Russia and the Soviet Union (1961), pp. 455–6.

Εξωτερικοί σύνδεσμοι
--------------------

* Большой Российский энциклопедический словарь Αρχειοθετήθηκε 2018-12-11 στο Wayback Machine. (Russian)
Πρίζα σούκο

Οι **πρίζες σούκο** (schuko, από τις γερμανικές λέξεις Schutz Kontakt, επαφή προστασίας) είναι ρευματοδότες και φις τύπου F. Είναι τύπος που χρησιμοποιείται στις περισσότερες χώρες της Ευρώπης (πλην Βρετανίας και Κύπρου) μεταξύ αυτών στη Γερμανία, όπου και καθιερώθηκε, και στην Ελλάδα.

Πλεονέκτημα της πρίζας σούκο έναντι των άλλων πριζών που χρησιμοποιούνταν παλαιότερα είναι ότι κατά την είσοδο του φις (ρευματολήπτη) στην πρίζα (ρευματοδότη) πρώτα συνδέεται η επαφή γείωσης (λαμάκι άνω και κάτω στην πρίζα) και μετά οι αγωγοί φάσης και ουδετέρου (οι δύο περόνες του φις που θα μπουν στις δύο οπές της πρίζας). Αντίστοιχα κατά την αποσύνδεση του φις από την πρίζα, πρώτα αποσυνδέεονται οι αγωγοί φάσης και ουδέτερου και τελευταίος ο αγωγός της γείωσης.
Η **Ρωσική ποδοσφαιρική Πρέμιερ-Λίγκα** (ρωσικά: Российская футбольная Премьер-Лига, РФПЛ) είναι μία μη κερδοσκοπική οργάνωση στη Ρωσία η οποία έχει υπό τη σκέπη της όλα τα επαγγελματικά ποδοσφαιρικά σωματεία της χώρας και το Πρωτάθλημα Ρωσίας, υπό την εποπτεία της Ρωσικής Ποδοσφαιρικής Ένωσης (РФС). Άρχισε να δραστηριοποιείτε το 2002 και σκοπό έχει να συντονίζει τα επαγγελματικά ποδοσφαιρικά πρωταθλήματα. Το 2003, η Ρωσική ποδοσφαιρική Πρέμιερ-Λίγκα διοργάνωσε το Λιγκ Καπ Ρωσίας.

Ιστορία
-------

Η Ρωσική ποδοσφαιρική Πρέμιερ-Λίγκα ιδρύθηκε το 2001, ενώ από το 2002 και μετά ασχολείται με τη διεξαγωγή του Πρωταθλήματος Ρωσίας στο ποδόσφαιρο (μέχρι και το 2001 συμμετείχε στην Ένωση Επαγγελματικού Ποδοσφαίρου).

Παραπομπές
----------

1. ↑  В соответствии с ответами справочной службы портала ГРАМОТА.РУ, в названии лиги может присутствовать только одна заглавная буква: Российская футбольная премьер-лига Αρχειοθετήθηκε 2013-10-05 στο Wayback Machine. либо Премьер-лига Αρχειοθετήθηκε 2013-10-05 στο Wayback Machine..
2. ↑  «Общая информация». Αρχειοθετήθηκε από το πρωτότυπο στις 2 Δεκεμβρίου 2011. Ανακτήθηκε στις 17 Οκτωβρίου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα
Σαν **σχέση** ( Αγγλικά: relation, relationship) ορίζεται η ύπαρξη κοινών στοιχείων, που συνδέουν δυο καταστάσεις, φαινόμενα ή πράγματα. Είναι , επίσης, η ύπαρξη επαφής, επικοινωνίας, αμοιβαίας εξάρτησης μεταξύ προσώπων (οικογενειακή/φιλική/ ερωτική) ή και ομάδων (κρατών/ οργανισμών). Δημόσιες σχέσεις είναι το σύνολο των δραστηριοτήτων που στοχεύουν στη δημιουργία και τη διατήρηση καλών σχέσεων μεταξύ επιχειρήσεων, υπηρεσιών, καθώς και στο ευρύ κοινό. 

Απαραίτητο συστατικό των σχέσεων, όλων των ειδών, είναι η επικοινωνία και η εμπιστοσύνη με στόχο την επίτευξη του σκοπού που έχει τεθεί στην ανάλογη σχέση. Για παράδειγμα, μια φιλική σχέση δε μπορεί να διατηρηθεί και να λειτουργήσει αποτελεσματικά αν κάποιο από τα εμπλεκόμενα άτομα δεν είναι διατεθειμένο να δουλέψει για αυτήν.

Βασικοί συμμετέχοντες μιας σχέσης είναι οι άνθρωποι, παρόλο που όπως αναφέρθηκε, σχέσεις διακρίνονται ανάμεσα και σε άλλες οντότητες. Σε κάθε είδους σχέση, από οικογενειακή μέχρι εργασιακή, το άτομο μαθαίνει να αλληλεπιδρά, να συμβιβάζεται, να μαθαίνει και να δημιουργεί με τη βοήθεια ή την υπόδειξη των εμπλεκομένων.

Τοξικές σχέσεις
---------------

Είναι εύλογο να θεωρηθεί ότι δε μπορεί κάθε σχέση να είναι **εποικοδομητική** και **ωφέλιμη**. Αυτό εξαρτάται τόσο από το χαρακτήρα των συμμετεχόντων όσο και από τις συνθήκες κάτω από τις οποίες δημιουργείται μια σχέση. Στον ερωτικό, για παράδειγμα, τομέα δεν είναι λίγες οι φορές που μια σχέση χαρακτηρίστηκε τοξική. Σε ένα τέτοιο χαρακτηρισμό μπορεί να είναι η βία, η απουσία σεβασμού και κατανόησης, όπως και παραμέληση είτε του ερωτικού συντρόφου είτε ολόκληρης της οικογένειας, εφόσον αυτή υπάρχει.

Από την άλλη, σε μια επιχείρηση, τοξική μπορεί να είναι μια σχέση που δεν αποφέρει κέρδη, ενώ στον εργασιακό τομέα μπορεί να είναι η σχέση εργοδότη και εργαζομένου, που δεν είναι καρποφόρα.

Δείτε επίσης
------------

* Δημόσιες σχέσεις

apodiopompes
------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σχέση**  |
Για άλλες χρήσεις, δείτε: Στέφανος Στεφάνου.

Ο **Στέφανος Στεφάνου** (Αρμενία 1909 - Πειραιάς 1941), ήταν Έλληνας πανελληνιονίκης αθλητής μεγάλων αποστάσεων, μέλος της Ελληνικής εθνικής ομάδας στίβου και αθλητής της ΑΕΚ.

Βιογραφία
---------

Γεννήθηκε στην Αρμενία το 1909 ως *Στέφανος Στεφανιάν*, το 1915 γλίτωσε από τη Γενοκτονία των Αρμενίων μαζί την αδελφή του και βρέθηκαν στη Γαλλία. Το 1919 μετανάστευσε στην Ελλάδα αλλάζοντας και το επώνυμο του σε Στεφάνου. Το αρμένικο όνομά του ήταν "Σερόπε Γιαγκοπιάν". Ήταν τύπος αγαθού, άκακου ανθρώπου. Εργαζόταν ως αχθοφόρος στο μηχανουργείο Κ. Θεοφανίδη στον Πειραιά. Ο εργοδότης του ήταν αντιπρόεδρος της ΑΕΚ. Διέκρινε την αντοχή του, αφού τον έβλεπε να μεταφέρει με το καρότσι του πράγματα ως το Μεγάλο Πεύκο και να επιστρέφει χωρίς κόπο. Έτσι τον πηγε στην ΑΕΚ. Ξεκίνησε τον αθλητισμό και ταυτόχρονα δούλευε σαν εργάτης. Αρχικά, απορρίφθηκε διότι υπήρχε ένα πλήθος νέων που επιθυμούσαν να γίνουν αθλητές και πολλοί απορρίπτονταν χωρίς ιδιαίτερη προσοχή. Όμως, δούλεψε κοντά στον προπονητή του ΣΕΓΑΣ Όττο Σίμιτσεκ, ο οποίος εκτίμησε τα προσόντα του και την αγωνιστικότητά του και κατάφερε να αναδειχθεί 3ος στο μαραθώνιο στο Πανελλήνιο πρωτάθλημα στίβου ανδρών 1932. Υπήρξε πανελληνιονίκης στον Μαραθώνιο το 1937 με επίδοση 2:56:00. 

Έμεινε περισσότερο γνωστός για τη συμμετοχή του στον μαραθώνιο των βαλκανικών αγώνων 1933 της Αθήνας. Σε εκείνο τον αγώνα προπορευόταν και φαινόταν ότι θα έπαιρνε το χρυσό μετάλλιο, μπήκε μάλιστα πρώτος στο Παναθηναϊκό Στάδιο όπου ήταν κατάμεστο από 70.000 θεατές. Λίγο πριν τον τερματισμό κατέρρευσε από την κούραση όπου και τον πέρασε ο Ρουμάνος Γκαλ, παρόλο την προσπάθεια του να σηκωθεί δεν τα κατάφερνε και τότε τον σήκωσαν οι κριτές και τον πήγαν υποβασταζόμενο στον τερματισμό. Η ενέργεια όμως αυτή τον κριτών απαγορευόταν και μηδενίστηκε από τον αγώνα. Ο χρόνος του αν τερμάτιζε σωστά θα ήταν 3:02.43 και θα αποτελούσε πανελλήνιο ρεκόρ κλασικής διαδρομής.

Σκοτώθηκε το 1941 κατά τον βομβαρδισμό του Πειραιά από τους Γερμανούς σε ηλικία 32 ετών.

Πηγές
-----

* Σωτήρης Νόταρης, *ΑΕΚ, Κλασικός Αθλητισμός, Ο καρπός της αθλητικής παράδοσης της πόλης στη σύγχρονη Αθήνα από το 1924 έως τις μέρες μας*, Εκδόσεις Καλαύρια, Αθήνα 2002
* "Ο μαραθωνοδρόμος Στεφάνου", εφ. "Αθλητικά Χρονικά", 11/10/1933, ψηφ. σελ. 318. Αρχειοθετήθηκε 2014-03-07 στο Wayback Machine.
Το **Συνταγματικό Δικαστήριο της Δημοκρατίας της Λιθουανίας** (λιθουανικά: *Lietuvos Respublikos Konstitucinis Teismas*) είναι ειδικό δικαστήριο που ιδρύθηκε σύμφωνα με τις διατάξεις του Συντάγματος της Λιθουανίας του 1992. Άρχισε τις δραστηριότητές του μετά την ψήφιση του νομοσχεδίου περί του συνταγματικού δικαστηρίου της Λιθουανίας, στις 3 Φεβρουαρίου 1993. Από την ίδρυσή του, το Δικαστήριο εδρεύει στην πρωτεύουσα Βίλνιους.

Το κύριο καθήκον του δικαστηρίου είναι ο δικαστικός έλεγχος και, ως εκ τούτου, μπορεί να κηρύξει αντισυνταγματικές πράξεις του κοινοβουλίου και να τις καταστήσει άκυρες. Ωστόσο, διαφέρει από πολλά άλλα ανώτατα δικαστήρια, καθώς δεν αποτελεί μέρος του τακτικού δικαστικού σώματος, αλλά περισσότερο ένα ξεχωριστό και ανεξάρτητο δικαστικό όργανο. Επιπλέον, δεν χρησιμεύει ως τακτικό εφετείο από κατώτερα δικαστήρια ή ως είδος «ακυρωτικού δικαστηρίου» για οποιαδήποτε παραβίαση των εθνικών νομοθεσιών.

Η δικαιοδοσία του επικεντρώνεται σε συνταγματικά ζητήματα, ενώ αποφαίνεται επί της συμμόρφωσης πράξεων της Κυβέρνησης της Λιθουανίας προς τους νόμους, τη συμμόρφωση προς το Σύνταγμα των διεθνών συμφωνιών και αποφαίνεται σχετικά με τις εκλογικές παραβάσεις.

Δραστηριότητες
--------------

Το Δικαστήριο έχει διαδραματίσει σημαντικό ρόλο στην ανάπτυξη του λιθουανικού νομικού συστήματος, κηρύσσοντας μια σειρά εθνικών νομοθεσιών ως αντισυνταγματικές. Στις 31 Μαρτίου 2004, εξέδωσε απόφαση με την οποία αναγνώριζε την παραβίαση του όρκου του Προέδρου της Λιθουανίας, Ρολάντας Πάκσας, ενώ ακολούθησε η καθαίρεσή του με την υπερψήφιση πρότασης μομφής στο κοινοβούλιο.

Σύνθεση
-------

Το Συνταγματικό Δικαστήριο αποτελείται από εννέα δικαστές, εκλεγμένοι από το κοινοβούλιο, για μια εννιαετή θητεία, η οποία δεν δύναται να ανανεωθεί. Μόνο Λιθουανοί πολίτες, εξαιρετικής φήμης, οι οποίοι είναι καταρτισμένοι στο δίκαιο και οι οποίοι έχουν υπηρετήσει για τουλάχιστον 10 χρόνια στο νομικό σύστημα, ή σε έναν τομέα της νομικής εκπαίδευσης, είναι επιλέξιμοι για διορισμό στο Δικαστήριο. Συνήθως, επιλέγονται αξιοσημείωτοι νομικοί επιστήμονες και ιδιαίτερα πεπειραμένοι δικαστές για τη θέση αυτή. Οι υποψήφιοι προτείνονται από τον Πρόεδρο του Κοινοβουλίου, τον Πρόεδρο της Λιθουανίας και τον Πρόεδρο του Ανωτάτου Δικαστηρίου της Δημοκρατίας της Λιθουανίας (3 άτομα έκαστος). Το Κοινοβούλιο διορίζει τον Πρόεδρο του Δικαστηρίου μεταξύ των δικαστών που επιλέγονται για διορισμό, έπειτα από πρόταση του Προέδρου της Λιθουανίας.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Απριλίου 2021. Ανακτήθηκε στις 8 Μαΐου 2020.
2. ↑
3. ↑
4. ↑
5. ↑
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Αυγούστου 2020. Ανακτήθηκε στις 8 Μαΐου 2020.
7. ↑
8. ↑
9. ↑
10. ↑
11. ↑
12. ↑
13. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Αυγούστου 2020. Ανακτήθηκε στις 8 Μαΐου 2020.
14. ↑
15. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154184007
* LCCN: no96027659
* ISNI: 0000 0001 1091 7320

 |

 |
Η εστία των Παλαιομαρκίων στην Χάλλε
Το **Σώμα Παλαιομαρκίας** (γερμ. **Corps Palaiomarchia**) είναι φοιτητική ένωση με έδρα την Χάλλε. Τα μέλη της ονομάζονται και *Παλαιομαρκίτες* (γερμ. *Altmärker*).

Χρώματα
-------

Τα χρώματα του σώματος είναι πορτοκαλί, λευκό και μελανό σε αργυρό πλαίσιο. Η νεολαία φοράει πορτοκαλί, λευκό, πορτοκαλί σε αργυρό πλαίσιο. Το κασκέτο είναι σε χρώμα πορτοκαλί.

Ιστορική αναδρομή
-----------------

Το σώμα Παλαιομαρκίας ιδρύθηκε στις 28 Οκτωβρίου 1844. Το όνομα πορέρχεται από το αρχαίο ελληνικό «παλαιός» και το λατινικό «marchia». Ιδρύθηκε από φοιτητές του γυμνασίου της Στεντάλ. Απέκτησε δική του εστία το 1890.

Πηγές
-----

* Friedrich Wilhelm Koenig: *Aus zwei Jahrhunderten. Geschichte der Studentenschaft und des studentischen Korporationswesens auf der Universität Halle*. Halle an der Saale 1894.
* Friedrich Wilhelm Koenig: *Geschichte des Corps Palaiomarchia zu Halle a. S. nach den noch vorhandenen Protokollen des CC und des Hallenser SC*. Halle an der Saale 1903.
* Thorsten Lehmann: *Die Hallenser Corps im Deutschen Kaiserreich*. Halle (Saale) 2007

Εξωτερικοί σύνδεσμοι
--------------------

|  |  |
| --- | --- |
| Commons logo | Τα Wikimedia Commons έχουν πολυμέσα σχετικά με το θέμα   **Σώμα Παλαιομαρκίας** |

* Homepage
Η **οικογένεια** **Τζούλα**, ήταν μια βυζαντινή αριστοκρατική οικογένεια που άκμασε από τα μέσα του 7ου αιώνα.

Ιστορία
-------

Μετά το τέλος της Βυζαντινής Αυτοκρατορίας η οικογένεια έκανε κλάδους σε άλλες περιοχές με απογόνους ως σήμερα, όπως στη Σάμο, στην Αττική, στη Μακεδονία, στην Ήπειρο, στη Δημητριάδα (Βόλο), στην Πελοπόννησο κ.ά. εντός και εκτός Ελλάδας, με το αυτό επώνυμο ή ομόρριζα επώνυμα, κατά τις αναγκαίες μεταβολές που υπέστη το επώνυμο λόγω διωγμών της οικογένειας Τζούλα κατά την τουρκοκρατία, όπως συνέβη π.χ. σε περιοχές της Ηπείρου και της Αττικής. Οι Τζούλα ή Τζουλαίοι είναι μία από τις παλαιότερες γνωστές αριστοκρατικές οικογένειες της πρωτοβυζαντινής περιόδου. Οι γενεαλογίες της οικογένειας από τον 7ο και 17ο αιώνα αναφέρουν τον πρωτοσπαθάριο Ιωάννη Τζούλα, πρωτονοτάριο Φωτεινό Τζούλα, στρατηγό Ιωάννη Τζούλα, Ιγνάτιο Τζούλα επίσκοπο Λαρίμων, Λέοντα Τζούλα γενικό λογοθέτη, ευνοούμενο του αυτοκράτορα Κωνσταντίνου Ε΄ (741-775).

Παραπομπές
----------
Η **στρατιωτική βάση Μπαμαρνί** είναι μια βάση των Τουρκικών Ενόπλων Δυνάμεων που βρίσκεται στη Bamerni κοντά στο Ντοχούκ, μια πόλη στο ιρακινό Κουρδιστάν, στα νότια των νοτιοανατολικών συνόρων της Τουρκίας. Πρόκειται για ένα πρώην ιρακινό στρατιωτικό αεροδρόμιο, περίπου 24 χιλιόμετρα νότια των τουρκικών-ιρακινών συνόρων. Φιλοξενεί 1200-2000 στρατιώτες, 40-60 άρματα μάχης M60, άλλα θωρακισμένα πολεμικά οχήματα και βλήματα πυροβολικού.

Η βάση έχει επίσης διάδρομο προσγειώσεων, αλλά επί του παρόντος δεν έχουν τοποθετηθεί αεροσκάφη εκεί. Η βάση χρησιμοποιείται για την καταπολέμηση οργανώσεων όπως το Κουρδικό Εργατικό Κόμμα (PKK) και το Ισλαμικό Κράτος. Το 2016, 700 τρομοκράτες του Ισλαμικού Κράτους σκοτώθηκαν από Τούρκους στρατιώτες που είχαν αποσταλλεί από τη βάση. Η βάση χρησιμοποιείται επίσης για να εκπαιδεύσει στρατεύματα της Πεσμεργκά για να τους βοηθήσει να πολεμήσουν το Ισλαμικό Κράτος.

Δείτε Επίσης
------------

* Κατάλογος Στρατιωτικών Βάσεων της Τουρκίας

Αναφορές
--------

1. ↑
2. ↑
Ο **Ρόμαν Β΄ Μστισλάβιτς** ο *μέγας*, ρωσ. Роман Мстиславич (π. 1152 - 19 Ιουνίου 1205) από τον Οίκο των Ρουρκιδών ήταν πρίγκιπας τού Νόβγκοροντ (1168-70), τού Βλαντίμιρ της Βολινίας (1170-89, 89-1205) και της Γαλικίας (1189, 98/99-1205).

Βιογραφία
---------

Ήταν γιος τού Μστισλάβ Β΄ μεγάλου πρίγκιπα τού Κιέβου και της Αγνής των Πιαστ, κόρης τού Μπολέσλαβ Γ΄ δούκα της Πολωνίας.

Όταν κατέλαβε το θρόνο της Γαλικίας, έγινε κύριος των δυτικών Ρώσων. Έγινε γαμπρός τού Ισαακίου Β΄ Αγγέλου και μετά την άλωση της Κωνσταντινούπολης τού 1204 οι χρονικογράφοι τού αποδίδουν τον τίτλο τού *αυτοκράτορα*, αλλά δεν φαίνεται πως ο ίδιος τον ανέλαβε επίσημα. Επιχείρησε δύο εκστρατείες εναντίον των Κουμάνων με επιτυχία και επέστρεψε με πολλούς αιχμαλώτους. Όμως το αποτέλεσμα της νίκης του υπονομεύτηκε από νέες διαμάχες μεταξύ των Ρουρικιδών πριγκίπων.

Στη μάχη εναντίον των Πολωνών στο Ζάβιχοστ, απεβίωσε. Οι απόγονοί του κυβέρνησαν το Βλαντίμιρ της Βολινίας και τη Γαλικία ως το 1340.

Οικογένεια
----------

Νυμφεύτηκε πρώτα τη 2η εξαδέλφη του Πρεντσλάβα, κόρη τού Ρούρικ μεγάλου πρίγκιπα του Κιέβου και είχε τέκνα:

* Φεντόρα (Θεοδώρα) απεβ. μετά το 1200, παντρεύτηκε τον Βασίλκο Βλαντιμίροβιτς πρίγκιπα της Γαλικίας.
* Ελένα/Μαρία απεβ. πριν το 1241, παντρεύτηκε τον Μιχαήλ πρίγκιπα των Περεγιασλάβλ, Τσέρνιγοβ, Νόβγκοροντ, Γαλικίας, Κιέβου.

Το 1197/1200 έκανε δεύτερο γάμο με την Άννα-Ευφροσύνη Αγγελίνα, κόρη του Ισαακίου Β΄ Αυτοκράτορα των Ρωμαίων και είχε τέκνα:

* Ντανίλο 1201-1264, βασιλιάς της Ρουθηνίας (i.e. Γαλικίας-Βολινίας).
* Βασίλκο 1203-1269, μεγάλος πρίγκιπας του Κιέβου.

Πηγές
-----

* Dimnik, Martin. The Dynasty of Chernigov - 1146-1246

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 173307731
* NKC: js2011649878

 |

 |
Η **Σταυρούλα Χριστοφιλέα** είναι Ελληνίδα δημοσιογράφος και παρουσιάστρια ειδήσεων και ενημερωτικών εκπομπών.

Προσωπική ζωή
-------------

Γεννήθηκε στην Αθήνα και μεγάλωσε στην Κηφισιά. Κατάγεται και από τις δύο πλευρές της Μάνης, τόσο τη Λακωνική, όσο και τη Μεσσηνιακή.

Σταδιοδρομία
------------

Σπούδασε Νομική. Το 1989 διορίστηκε στην κρατική τηλεόραση. Από το 1990 πέρασε στην παρουσίαση των δελτίων ειδήσεων στην ΕΤ2 (που μετονομάστηκε σε ΝΕΤ το 1997). Παρουσίαζε δελτία ειδήσεων στην ΕΤ2 και στην ΝΕΤ μέχρι το κλείσιμο της ΕΡΤ στις 11 Ιουνίου 2013. Το 2013 με την έναρξη λειτουργίας της ΔΤ συμπαρουσιάζει με την Οντίν Λιναρδάτου τις εκπομπές όπως *Επικαιρότητα*, *In Focus* και *Πρωινή Ενημέρωση*. Το 2014 συμπαρουσίαζε μαζί με τον Γιάννη Σκάλκο την Εκπομπή στη ΝΕΡΙΤ, *Έξι Δέκα*. Το 2015 λίγους μήνες μετά την επαναλειτουργία της ΕΡΤ ήταν μαζί με τον Θάνο Σιαφάκα στην εκπομπή ΕΡΤ Ενημέρωση. 

Από το 2016 επέστρεψε στην παρουσίαση των δελτιών ειδήσεων στην κρατική τηλεόραση όπου συνεχίζει μέχρι και σήμερα στο μεσημεριανό δελτίο ειδήσεων της ΕΡΤ1. Έχει παρουσιάσει τηλεμαραθωνίους αγάπης όπως η UNICEF και το χαμόγελο του παιδιού. Επίσης έχει αναλάβει εκδηλώσεις όπως η κοπή πίτας της ποδοσφαιρικής ομάδας της ΑΕ Κηφισιάς. Το 2016 μετά την αποχώρηση του Πάνου Χαρίτου από το κεντρικό δελτίο της ΕΡΤ είχε ακουστεί το όνομα της μαζί με την Δώρα Αναγνωστοπούλου για την αντικατάσταση του Πάνου Χαρίτου όμως η Δώρα Αναγνωστοπούλου κατάφερε τελικά να αντικαταστήσει τον Πάνο Χαρίτο ένα χρόνο μετά, το καλοκαίρι του 2017.

Παραπομπές
----------

1. ↑  «Νέα εκπομπή: # IN FOCUS». *Enimerosi24*. 23 Νοεμβρίου 2013. Ανακτήθηκε στις 6 Μαΐου 2020.
2. ↑  ««Εκοψαν» τον Εθνικό Υμνο - ΔΗΜΟΚΡΑΤΙΑ». *ΔΗΜΟΚΡΑΤΙΑ* (στα Λατινικά). 31 Οκτωβρίου 2014. Αρχειοθετήθηκε από το πρωτότυπο στις 15 Δεκεμβρίου 2020. Ανακτήθηκε στις 6 Μαΐου 2020.
3. ↑  «Τη Δευτέρα ο Τηλεμαραθώνιος Αγάπης Unicef από την ΕΡΤ». *News.gr*. 3 Δεκεμβρίου 2017. Ανακτήθηκε στις 6 Μαΐου 2020.
4. ↑  «ΕΡΤ: Ταγματάρχης με Δώρα, Καπάκος με Σταυρούλα». *ProtoThema*. 31 Οκτωβρίου 2016. Ανακτήθηκε στις 6 Μαΐου 2020.
Ο **Τζούλιαν Γουέιντ** (*Julian Wade*, γεννήθηκε 12 Ιουλίου 1990) είναι Δομινικανός ποδοσφαιριστής που αγωνίζεται ως κεντρικός επιθετικός. Είναι πρώτος σκόρερ της εθνικής ομάδας της χώρας του με 19 γκολ.

Καριέρα
-------

Ξεκίνησε την ποδοσφαιρική του καριέρα το 2010 σε ηλικία 19 ετών, με τον ερασιτεχνικό σύλλογο Ιντεάλ στο Μοντσερράτ. Μετά από σεζόν στο πρωτάθλημα του Μοντσερράτ, μετακόμισε στη γενέτειρά του Δομινίκα για να αγωνιστεί στην πρώτη κατηγορία με τη Μπαθ Εστέιτ, όπου κέρδισε τον τίτλο του πρωταθλήματος το 2012–13. Τον Ιούλιο του 2013 μεταγράφηκε στο Τρινιντάντ και Τομπάγκο. Στην καριέρα του ακολούθησαν ομάδες από τη Γουιάνα, τη Γουαδελούπη και τη Σκωτία.

Ο Γουέιντ έκανε το ντεμπούτο του για την εθνική ομάδα καλαθοσφαίρισης ανδρών του Μοντσερράτ (έχοντας ήδη αγωνιστεί στις μικρές εθνικές ομάδες της χώρας) κατά τη διάρκεια της προσπάθειάς της για πρόκριση για το Κύπελλο Καραϊβικής τον Οκτώβριο του 2010. Ωστόσο, αφού δηλώθηκε μη επιλέξιμος για περαιτέρω εκπροσώπηση της Μοντσερράτ και έκανε διεθνή αλλαγή για να εκπροσωπήσει την πατρίδα του τη Δομινίκα κάνοντας το ντεμπούτο του τον Απρίλιο του 2014. Έχει συμμετάσχει σε 41 διεθνείς συναντήσεις και έχει πετύχει 19 γκολ.

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. 1 2  «Julian Michael Wade (Player)». Ανακτήθηκε στις 20 Φεβρουαρίου 2022.
2. ↑  «A dream come true for Julian Wade, Dominica's first professional footballer». Ανακτήθηκε στις 20 Φεβρουαρίου 2022.
3. ↑  «Harlem United wins premiere division title». Ανακτήθηκε στις 20 Φεβρουαρίου 2022.
4. ↑  «Julian Wade: Brechin City is 'home from home' for Caribbean striker who played football barefoot on sunshine island Dominica». Ανακτήθηκε στις 20 Φεβρουαρίου 2022.
5. ↑  «Large Home Crowd sent to seventh heaven by lethal Samuel in Digicel Cup Game 8». Αρχειοθετήθηκε από το πρωτότυπο στις 21 Φεβρουαρίου 2014. Ανακτήθηκε στις 20 Φεβρουαρίου 2022. CS1 maint: Unfit url (link)
Μία εικόνα προπαγάνδας υπέρ των Υψηλών ισλανδικών: Ισλανδοί, το ανθρώπινο είδος που εξαγνίζει τη γλώσσα.
Τα **υψηλά ισλανδικά (Háfrónska)** αποτελούν μία υπερκαθαρολογική μορφή των νέων ισλανδικών. Πήραν το όνομά τους από τα "høgnorsk" (υψηλά νορβηγικά), μία συντηρητική μορφή της νορβηγικής γλώσσας. Η λέξη "frónska" προέρχεται από το "frón", ποιητικό όνομα της Ισλανδίας, το οποίο ήταν ένα από τα ονόματα της Γης που αναφέρονται στην Πεζή Έντα. 

Στα υψηλά ισλανδικά προσδίδεται έμφαση κυρίως στην "málgjörhreinsun" (υπερκαθαρολογία), την πιο ακραία μορφή γλωσσικής καθαρολογίας. Ο Πέτουρ Θορστέινσον είναι ο πρόεδρος του κινήματος υψηλής ισλανδικής γλώσσας, το οποίο έχει ως σύμβολο ένα ανάποδο Μγιόλνιρ με σταυρό. Η συγκεκριμένη γλώσσα δεν έχει κανένα επίσημο κύρος στην Ισλανδία.

Εξωτερικοί σύνδεσμοι
--------------------

* Κέντρο Υψηλής ισλανδικής γλώσσας.
ο **Ρόμαν (Ρωμανός) ο Σιναΐτης** (*σερβικά: Роман Синаит*) είναι άγιος της Σερβικής ορθόδοξης εκκλησίας. Έζησε στο δεύτερο μισό του δέκατου τέταρτου αιώνα και λίγα γνωστά για τη ζωή του.

Ο Ρόμαν ήταν μοναχός στο όρος Σινά και ήρθε στη Σερβία κατά τη βασιλεία του πρίγιπα Λάζαρ. Τα λείψανα του σήμερα βρίσκονται στη Μονή του Αγίου Ρόμαν κοντά στο Πόζαρετς.

Πηγές
-----

* Србски свети, Манастир Рукумија, 2000


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Роман Синаит  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η φράση **σπουδαιογέλοιον** δηλώνει την ανάμειξη σοβαρών και κωμικών στοιχείων υφολογικά.  Η λέξη προέρχεται από το ελληνικό σπουδαῖον(«σοβαρό») και γελοῖον («κωμικό»). 

Η έννοια της λέξης, αλλά όχι η ίδια η λέξη, εμφανίζεται για πρώτη φορά στους στίχους 389–393 στους *Βατράχους* του Αριστοφάνη (405 π.Χ.), σε μια σκηνή όπου ο χορός, που είναι αφιερωμένος στη Δήμητρα, προσεύχεται για τη νίκη: «καὶ πολλὰ μὲν γελοῖά μ' εἰπεῖν, πολλὰ δὲ σπουδαῖα, καὶ τἡς σἡς ὲορτἡς ὰείως παίσαντα και σκώψαντα νικήσαντα ταινιούσθαι». («Επιτρέψτε μου να πω πολλά πράγματα με αστείο και πολλά με σοβαρό τρόπο, και, έχοντας αθληθεί και γελάσει με τρόπο αντάξιο της γιορτής σας, επιτρέψτε μου, νικητής, να κερδίσω το στεφάνι του νικητή».) Η λέξη επινοήθηκε για πρώτη φορά κατά την περίοδο της Παλαιάς Κωμωδίας.

Το Σπουδαιόγελοιον χρησιμοποιούνταν συχνά σε σατιρικά ποιήματα ή λαϊκά παραμύθια, που ήταν αστεία, αλλά είχαν ένα σοβαρό, συχνά ηθικό, θέμα.  Το σοβαρό-κωμικό στυλ έγινε ρητορικό χαρακτηριστικό των Κυνικών. Χρησιμοποιήθηκε επίσης από τον Πυρρωνιστή φιλόσοφο Τίμωνα τον Φλιάσιο. Οι Ρωμαίοι του έδωσαν το δικό του είδος με τη μορφή σάτιρας, στο οποίο συνέβαλαν κυρίως οι ποιητές Οράτιος και Ιουβενάλης. Ήταν ο συνηθέστερος τόνος των έργων του Μένιππου και του Μελέαγρου των Γαδάρων .

Παραδείγματα
------------

* *Σάτιρες 1* του Οράτιου

Παραπομπές
----------

1. 1 2  Amir 2013, σελ. 11.
2. 1 2 3  Ferriss-Hill 2015, σελ. 15.
3. ↑  Freudenburg 2014, σελ. 81.
4. ↑  Ferriss-Hill 2015, σελ. 22.
5. ↑  Fain 2010, σελ. 73.
6. ↑  Fain 2010, σελ. 201.

### Βιβλιογραφία

* Amir, Lydia B. (2013). «Kierkegaard and the Traditions of the Comic in Philosophy». *Kierkegaard Studies Yearbook* **2013** (1). doi:10.1515/kier.2013.2013.1.377.. Ανακτήθηκε στις 28 January 2018.
* Fain, Gordon L. (2010). *Ancient Greek Epigrams: Major Poets in Verse Translation*. Berkeley: University of California Press. ISBN 9780520265790.
* Ferriss-Hill, Jennifer L. (2015). *Roman Satire and the Old Comic Tradition*. Cambridge University Press. ISBN 9781316240786.
* Freudenburg, Kirk (2014). *The Walking Muse: Horace on the Theory of Satire*. Princeton University Press. ISBN 9781400852932.
Συντεταγμένες: 64°28′50.02″N 19°11′49.99″W﻿ / ﻿64.4805611°N 19.1972194°W﻿ / 64.4805611; -19.1972194

Ο δήμος **Σκέιδα-ογκ Γκνούπβεργιαχρεππουρ** (ισλανδικά: Skeiða- og Gnúpverjahreppur) είναι ένας δήμος στην Ισλανδία. Δημιουργήθηκε στις 9 Ιουνίου 2002, όταν οι κάτοικοι της Σκέιδαχρεππουρ και του Γκνούπβεργιαχρεππουρ αποφάσισαν να ενωθούν, σε ένα δήμο. Ο ταχυδρομικός κώδικας είναι 801. Ο δήμος έχει έκταση 2.227,1 τετραγωνικά χιλιόμετρα και έρχεται 16η και πληθυσμό 518 κάτοικοι, και βρίσκεται στην 49η θέση. Δήμαρχος είναι ο Κρίστοφερ Τόμασσον.

Γεωγραφία
---------

Βρίσκεται στο βόρειο μέρος της περιφέρειας της Νότιας Ισλανδίας. Είναι κοντά στους αιώνιους πάγους της χώρας, δυτικά της λίμνης Θόρισβατν. Οδικώς συνδέεται με την βορειοδυτική Ισλανδία και την υπόλοιπη χώρα.

Παραπομπές
----------

1. ↑  Statistics Iceland. px.hagstofa.is/pxen/pxweb/en/Ibuar/Ibuar\_\_mannfjoldi\_\_2\_byggdir\_\_sveitarfelog/MAN02001.px. Ανακτήθηκε στις 8  Ιουνίου 2019.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7699152140003911100002

 |

 |
Ο **Τόμας Χόλλαντ, 1ος δούκας του Σάρρεϋ, 3ος κόμης του Κεντ και 4ος βαρόνος του Χόλλαντ** (1374 - 7 Ιανουαρίου 1400) Άγγλος ευγενής από την Οικογένεια Χόλλαντ ήταν μεγαλύτερος γιος του Τόμας Χόλλαντ, 2ου κόμη του Κεντ και της συζύγου του Λαίδης Αλίκη ΦίτςΑλαν της κόρης του Ριχάρδου ΦίτςΑλαν, 10ου κόμη του Αρουντέλ και της συζύγου του Ελεονώρας του Λάνκαστερ. Ο Τόμας ήταν επίσης ανιψιός του Ριχάρδου Β΄ της Αγγλίας και μέλος του Τάγματος της Περικνημίδας. Διαδέχθηκε τον πατέρα του (1397) σαν 3ος Κόμης του Κεντ και 4ος βαρόνος του Χόλλαντ, την ίδια εποχή ο Ριχάρδος Β΄ καθαίρεσε και φυλάκισε τον θείο του Θωμά του Γούντστοκ και διέταξε τον Τόμας να συλλάβει τον δικό του θείο κόμη του Αρουντέλ. Ο Ριχάρδος Β΄ του έδωσε σαν αντάλλαγμα όλες τις κατασχεθείσες κομητείες και δημιούργησε για λογαριασμό του το δουκάτο του Σάρρεϋ. Ο κόμης του Χάντινγκτον επίσης θείος του Τόμας έγινε δούκας του Έξετερ και τον όρισε κληρονόμο του, ίδρυσε στην Γιορκσάιρ την *Μάουντ Γκρέις Πριόρι* (1398).

Ο Ερρίκος Δ΄ της Αγγλίας όταν ανέβηκε στον θρόνο έκανε κατάσχεση στους τίτλους και την περιουσία του Σάρρεϋ, το ίδιο έκανε με όλους τους έμπιστους συμβούλους του Ριχάρδου Β΄. Στις αρχές του 1400 ο Τόμας και ο θείος του κόμης του Χάντινγκτον συνωμότησαν στην *"Εξέγερση των Επιφανών"* να δολοφονήσουν τον Ερρίκο Δ΄ και να επαναφέρουν στον θρόνο τον ξάδελφο του Ριχάρδο Β΄. Η εξέγερση απέτυχε και ο Τόμας συνελήφθη και εκτελέστηκε, δεν άφησε παιδιά και τον διαδέχθηκε ο μικρότερος αδελφός του Εδμόνδος Χόλλαντ, 4ος κόμης του Κεντ.
Τα σύμβολα του Τόμας Χόλλαντ απεικονίζουν στο δεξιό τμήμα τα σύμβολα του Εδουάρδος ο Ομολογητής και στο αριστερό τα σύμβολα της δυναστείας των Πλανταγενετών

Παραπομπές
----------

1. ↑  p60132.htm#i601317. Ανακτήθηκε στις 7  Αυγούστου 2020.
2. 1 2  Darryl Roger Lundy: (Αγγλικά) *The Peerage*.
3. ↑  (M.S. Harl. 5805, f. 392) ISBN 0-906223-34-2. The Art of Heraldry by A.C. Fox-Davies. Page 97. Fig 201. (Image by Zorlot).

Πηγές
-----

* The Art of Heraldry by A.C. Fox-Davies. Page 97

|  |
| --- |
| Τόμας Χόλλαντ, 1ος δούκας του Σάρρεϋ **Οικογένεια Χόλλαντ****Γέννηση:** 1374 **Θάνατος:** 7 Ιανουαρίου 1400 |
| ΠροκάτοχοςΤόμας Χόλλαντ | **Κόμης του Κεντ**1397 - 1400 | ΔιάδοχοςΕδμόνδος Χόλλαντ |
Οι **σχέσεις Κύπρου–Μάλτας** αναφέρονται στις εξωτερικές σχέσεις μεταξύ της Κύπρου και της Μάλτας. Οι δύο χώρες έχουν την ιδιότητα μέλους της Ευρωπαϊκής Ένωσης και τηςΚοινοπολιτείας των Εθνών. Η Κύπρος εκπροσωπείται στη Μάλτα μέσω της διαπιστευμένης πρεσβείας στη Ρώμη (Ιταλία). Η Μάλτα εκπροσωπείται στην Κύπρο μέσω της διαπιστευμένης πρεσβείας στην Αθήνα (Ελλάδα). Οι πολιτικές σχέσεις είναι στενές λόγω των ομοιοτήτων ανάμεσα στις 2 χώρες (ιστορικές, οικονομικές και περιφερειακές). Είναι οι δύο νησιωτικές χώρες της Μεσογείου. Από το Μάιο του 2004 είναι μέλη στην Ευρωπαϊκή Ένωση.

Ιστορία
-------

Οι Ιππότες του Αγίου Ιωάννη έχουν μακρά ιστορία στην Κύπρο, προτού υποχωρήσουν στη Μάλτα, και ήταν ακόμα μια σημαντική δύναμη στη Μεσόγειο.

Το 2005, ο Ύπατος Αρμοστής της Μάλτας για τη Κύπρο Τζον Μπάλζαν υποσχέθηκε υποστήριξη για την επανένωση της Κύπρου προς τον Πρόεδρο της Κύπρου Τάσο Παπαδόπουλο.

Οι άριστες σχέσεις μεταξύ της Κύπρου και της Μάλτας, καθώς και η ανάγκη για την περαιτέρω προώθηση της Μεσογειακής διάστασης των δύο χωρών ήταν μεταξύ των θεμάτων που συζητήθηκαν μεταξύ του Υπουργού Εξωτερικών Μάρκου Κυπριανού με τον Πρόεδρο της Μάλτας Έντι Φενέκ Αντάμι. Ο Κυπριανού έγινε δεκτός από τον Πρόεδρο της Μάλτας στο πλαίσιο της επίσκεψής του στη χώρα μεταξύ 20 και 21 Ιουλίου 2008. Υπήρξε συμφωνία για κοινή χρήση του κτιρίου της Διπλωματικής Αποστολής της Δημοκρατίας της Κύπρου στο Τελ Αβίβ με τις διπλωματικές υπηρεσίες της Μάλτας. Επίσης, συζητήθηκε η καθιέρωση κοινής διπλωματικής εκπροσώπησης Κύπρου-Μάλτας στη Ραμάλα.

Δείτε επίσης
------------

* Διεθνείς σχέσεις της Κύπρου
* Διεθνείς σχέσεις της Μάλτας

Παραπομπές
----------

1. ↑  Anthony D. Gatt, "Μάλτα δεσμεύσεις στήριξης για την Κυπριακή επανένωση," *Μάλτα Media* (Feb 13, 2005).

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διεθνείς σχέσεις της Κύπρου |
| --- |
|  |
| Αφρική | 
* Αλγερία
* Αίγυπτος
 | Εθνόσημο της Κύπρου |
|  |
| Αμερική | 
* Καναδάς
* Ηνωμένες Πολιτείες
 |
|  |
| Ασία | 
* Αρμενία
* Ηνωμένα Αραβικά Εμιράτα
* Ισραήλ
* Κουβέιτ
* Κατάρ
* Λαϊκή Δημοκρατία της Κίνας
* Μπανγκλαντές
* Σαουδική Αραβία
 |
|  |
| Ευρώπη | 
* Βουλγαρία
* Δανία
* Γεωργία
* Γερμανία
* Ελλάδα
* Ηνωμένο Βασίλειο
* Ιρλανδία
* Μάλτα
* Μαυροβούνιο
* Νορβηγία
* Πολωνία
* Ρωσία
* Σερβία
* Σουηδία
* Τσεχία
 |
|  |
| Διαφορές | 
Κυπριακό |
|  |
| Αποστολές | 
Διπλωματικές αποστολές από / προς την Κύπρο |
|  |
| 
Υπουργείο Εξωτερικών |

 |
Ο **σκύλος Αγίου Βερνάρδου** (αγγλικά:St. Bernard (dog) ή St Bernard) ή εναλλακτικά Αλπικός Μολοσσός (αγγλικά:Alpine Mastiff) είναι μια φυλή πολύ μεγάλου σκύλου εργασίας από τις δυτικές Άλπεις, στην Ελβετία, τη Γαλλία και την Ιταλία. Είχε αρχικά εκτραφεί στο Πέρασμα του Αγίου Βερνάρδου για διάσωση. Η φυλή έχει γίνει διάσημη μέσα από ιστορίες αλπικών διασώσεων, καθώς και για το τεράστιο μέγεθος της. Φτάνει σε ύψος τα 66 εκατοστά, αλλά οι πιο ψηλοί έως και τα 82 εκατοστά.

Περιγραφή
---------

Πρόκειται για ένα μεγαλόσωμο σκυλί συντροφιάς και φύλακας, με καταγωγή από τις Ελβετικές Άλπεις. Χαρακτηρίζεται από έναν ογκώδη και 
τεράστιο σωματότυπο (βάρος: 50-91 kg και ύψος: 64-76 cm) και το τρίχωμα του είναι πλούσιο, ώστε να αντέχει στις πολύ κρύες θερμοκρασίες. Το τρίχωμα του ποικίλει και μπορεί να είναι μακρύ με ελαφρύ κυματισμό ή κοντό και σκληρό και στην ουρά να είναι πιο μακρύ. Κατά βάση, περισσότερο μαλλί υπάρχει στην περιοχή του κεφαλιού, των ποδιών και της ουράς. Τα μάτια του είναι σκούρα και όχι ιδιαίτερα μεγάλα και παρομοίως τα αυτιά του, που είναι μεσαίου μεγέθους και κρεμαστά. Το κύριο χρώμα του είναι άσπρο με κηλίδες σε γήινα χρώματα όπως καφέ, μαύρο, κανελί, αλλά εμφανίζεται και σε καφέ με ρίγες σε πιο σκούρες αποχρώσεις. Το προσδόκιμο ζωής του υπολογίζεται στα 8-10 έτη.

Προσωπικότητα
-------------

Είναι ιδιαίτερα έξυπνος, πιστός στην οικογένεια του και φιλικός. Ανήκει στην κατηγορία των σκύλων που αγαπά να περνάει χρόνο με τα παιδιά και να παίζει μαζί τους, ενώ θεωρείται υπομονετικό σκυλί και ανεκτικό. Ωστόσο το μεγάλο του βάρος μπορεί να προκαλέσει προβλήματα και για αυτόν τον λόγο κρίνεται απαραίτητη η σωστή εκπαίδευση από τον ιδιοκτήτη και η κοινωνικοποίηση του από πολύ μικρή ηλικία. Λόγω του όγκου του, επίσης δεν μπορεί να διαμείνει σε διαμέρισμα, καθώς χρειάζεται χώρο για να τρέχει και να εξασκείται. Είναι εξαιρετικός φύλακας και ειδοποιεί με το γάβγισμα του για πιθανές εισβολές ξένων στο σπίτι.

Ιστορία
-------

Οι μοναχοί του Saint Bernard de Menthon Hospice, ενός ξενώνα στο Πέρασμα του Αγίου Βερνάρδου, που παρείχε βοήθεια στους εξαντλημένους ταξιδιώτες της περιοχής των Ελβετικών Άλπεων, τους χρησιμοποιούσε για να μεταφέρει τροφή και ροφήματα. Σε εκείνες τις περιοχές διασταυρώθηκε με άλλες τοπικές ράτσες και διαμορφώθηκε ο περίφημος σκύλος σωτήρας των Ελβετικών Άλπεων. Ο σκύλος Άγιος Βερνάρδος βοηθούσε την διάσωση ανθρώπων στα όρη, διότι λόγω της αυξημένης όσφρησης του μπορούσε να μυρίσει τον άνθρωπο και με το πλούσιο τρίχωμα του να τον ζεστάνει. Το βαρελάκι δεμένο στον λαιμό του σκύλου, με το οποίο απεικονίστηκε για πρώτη φορά από τον Άγγλο ζωγράφο Σερ Έντγουιν Λάντσηρ στον πίνακα με τίτλο «Αλπικοί Μολοσσοί» το 1831, περιείχε κονιάκ προκείμενου να το προσφέρει στους κουρασμένους ταξιδιώτες έως ότου έρθει η βοήθεια.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Σεπτεμβρίου 2020. Ανακτήθηκε στις 10 Ιανουαρίου 2018.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Σεπτεμβρίου 2020. Ανακτήθηκε στις 10 Ιανουαρίου 2018.
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Σεπτεμβρίου 2020. Ανακτήθηκε στις 10 Ιανουαρίου 2018.